Valērijs Salovs

Valērijs Salovs (; dzimis , Vroclavā) ir Krievijas starptautiskais lielmeistars šahā (1986).

 Šahista karjera 
Šahu iemācījies spēlēt 8 gadu vecumā. Ļeņingradas pionieru pils šaha skolas audzēknis. 1979. gadā izpildījis PSRS sporta meistara normu, 1984. gadā kļuvis par FIDE starptautisko meistaru (IM), bet 1986. gadā par lielmeistaru (GM).

Divas reizes piedalījies Pasaules šaha čempiona nosaukuma izcīņas ciklu pretendentu mačos. 1987. gadā uzvarējis starpzonu turnīrā Sirakā (Ungārija).1987 Szirak Interzonal Tournament 1988. gadā pretendentu maču pirmajā kārtā zaudējis Janam Timmanam ar 2½:3½.1988-90 Candidates Matches 1990. gadā nav pabeidzis starpzonu turnīru Manilā un izstājies pēc 6. kārtas.1990 Manila Interzonal Tournament 1993. gadā starpzonu turnīrā Bīlē (Šveice) ieņēmis 7. vietu un kvalificējies pretendentu mačiem.1993 Biel FIDE Interzonal Tournament Pretendentu mačos uzvarējis Aleksandru Halifmanu ar 5:1 un revanšējies Janam Timmanam ar 4½:3½, tomēr finālā cietis smagu sakāvi pret Gatu Kamski ar 1½:5½.1994-96 FIDE Candidates Matches

Divas reizes piedalījies Pasaules šaha čempionātos pēc izslēgšanas sistēmas. Gan 1997. gadā Groningenā, gan 1999. gadā Lasvegasā cietis zaudējumus otrajā kārtā.1999 FIDE Knockout Matches

1989. gadā kļuvis par Eiropas komandu šaha čempionātā uzvarētāju PSRS izlases sastāvā, kā arī izcīnījis sudraba individuālo medaļu pie 1. galdiņa. 1993. gadā Francijas komandas «Lyon-Oyonnax» sastāvā uzvarējis Eiropas klubu komandu šaha čempionātā.

Beidzis Ļeņingradas Valsts universitātes ekonomikas fakultāti. Kopš 1992. gada pārcēlies uz dzīvi Spānijā. Bijis Anatolija Karpova un Alekseja Širova sekundants. 2000. gadā trenējis Indijas sieviešu izlasi Pasaules šaha olimpiādē. Kopš 2000. gada vairs nepiedalās oficiālos šaha turnīros.

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Eiropas klubu komandu šaha čempionāti)
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1964. gadā dzimušie
Kategorija:Krievijas šahisti
Kategorija:PSRS šahisti
Kategorija:Lejassilēzijas vojevodistē dzimušie